 UGordhan ubona abantu abamnyama befanelwe ukuhlahla umoba Indodana kaZuma News24UGordhan ubona abantu abamnyama befanelwe ukuhlahla umoba Indodana kaZumaCape Town I-SAHRC izophenya ngokuphawula okunokucwasa ngokwebala okwenziwe yindodana kaMengameli Jacob Zuma, u-Edward, ekubhekise kulwo owayenguNgqongqoshe wezeziMali uPravin Gordhan kanye nowezokuVakasha uDerek Hanekom.Encwadini evulelekile, u-Edward Zuma, ubhale ukuthi uHanekom uyinja engenazwelo eyaqeqeshwa ukuba idephune isikhumba esimnyama, kubika i-eNCA ngoLwesine.Kuyo le ncwadi uphinde achaze uGordhan njengomunye wamaqabane anenkohlakalo ukuwadlula wonke ku-ANC acabanga ukuthi abantu abamnyama ayikho into engcono abangayenza ngaphandle kokuhlahla umoba baphinde bathobele obasi abafana naye.OLUNYE UDABA: Sizobuvikela ngakho konke ubuholi be-ANC- Edward ZumaISA Human Rights Commission ithe okuqukethwe yile ncwadi, ikakhulukazi izitatimende ezigqugquzela inzondo yobuhlanga, akwehli kahle futhi kuphambana nelungelo elikuMthethosisekelo lokukhuluma ngokukhululeka.I-SAHRC ithe izophenya kulandela ukuvela kwale ncwadi.NgoLwesithathu ebusuku, u-Edward waphinde wagxeka uGordhan noHanekom ebabiza ngezimpimpi.Bobabili laba baphakamisa ukuthi uMengameli Zuma ehle esikhundleni, lapho uGordhan akhuluma khona ngosopolitiki abanenkohlakalo, ebhekise kuZuma.Ngemuva kwalokhu, i-ANC KwaZulu-Natal iziqhelelanisile nokuphawula kuka-Edward. 